text: বন্দনা তিওয়ারি  (জন্ম: ১৬ই জুন ১৯৯৩; তাঁর মঞ্চ নাম গেহনা বসিস্থ নামে সুপরিচিত) হলেন একজন ভারতীয় অভিনেত্রী, মডেল এবং টেলিভিশন উপস্থাপিকা। একজন মডেল হিসাবে বেশ কয়েকটি প্রতিষ্ঠানের জন্য কাজ করার পরে, একটি অনলাইন প্রতিযোগিতা মিস এশিয়া বিকিনি জয়লাভ করার মাধ্যমে তিনি একজন মডেল হিসেবে অভিষেক করেছিলেন। তিনি এপর্যন্ত ৭০টিরও বেশি বিজ্ঞাপনে মডেল হিসেবে অভিনয় করেছেন। পরে তিনি ফিল্মি দুনিয়া নামে একটি চলচ্চিত্রের কেন্দ্রীয় চরিত্রে অভিনয় করার মাধ্যমে চলচ্চিত্র জগতে প্রবেশ করেছিলেন। এছাড়াও তিনি বেশ কিছু তেলুগু চলচ্চিত্রে অভিনয় করেছিলেন, যেখানে তিনি প্রায় সকল চলচ্চিত্রের কেন্দ্রীয় চরিত্রে অভিনয় করেছেন। এছাড়াও, তিনি এএলটিবালাজীর গান্দি বাতের ৩য় আসরের একটি পর্বে কাজ করেছেন।
  
  প্রারম্ভিক জীবন 
  গেহনা বসিস্থ ভারতের ছত্তিশগড়ের চিরিমিরির একটি ধর্মীয় ব্রাহ্মণ পরিবারে জন্মগ্রহণ করেছেন। তাঁর মা সীতা তিওয়ারী একজন গৃহিণী এবং তাঁর বাবা রবীন্দ্র তিওয়ারী একজন শিক্ষা কর্মকর্তা ছিলেন। তাঁর এক ছোট বোন নম্রতা এবং দুই ছোট ভাই বেদন্ত এবং সঙ্কল্প তিওয়ারী রয়েছে। তার ঠাকুমা অরেরা কনভেন্ট স্কুলের অবসরপ্রাপ্ত অধ্যক্ষ ছিলেন। তার আসল নাম বন্দনা তিওয়ারী এবং মডেলিং জগতে প্রবেশের পরে তিনি নিজের নাম পরিবর্তন করে গেহনা বসিস্থ রাখেন। তার বন্ধুরা তাকে জিন্দেগী নামে ডেকে থাকে।
  
  পেশা 
  গেহনা বসিস্থ ভারতের ছত্তিসগড়ের চিরমিরির এবং মধ্য প্রদেশের ভোপালের স্কুল থেকে তার স্কুল জীবনের পড়াশোনা সম্পন্ন করেছেন। পরে তিনি ভোপালের অল সান্টস কলেজ অফ টেকনোলজি থেকে কম্পিউটার সায়েন্সে ইঞ্জিনিয়ারিং ডিগ্রি অর্জন করেছেন। 
  
  তিনি প্রথম একজন টেলিভিশন ব্যক্তিত্ব শাহরিয়ার খান দ্বারা মডেলিংয়ের সাথে পরিচিত হয়েছিলেন, তার পর তিনি মন্টি কার্লো প্রতিষ্ঠানের জন্য তার প্রথম মডেলিংয়ের বিজ্ঞাপন পেয়েছিলেন, তারপরে তিনি একজন মডেল হিসাবে বেশ কয়েকটি বিজ্ঞাপনে কাজ করেছিলেন। পরে তিনি ফিলিপস এরিনা, শেভ্রোলেট ক্রুজ গাড়ি,  ড্রিমস্টোন জহরত, পলকের শাড়ি'এবং আরও বেশ কয়েকটি আন্তর্জাতিক ব্র্যান্ডের মডেল হিসাবে কাজ করেছিলেন। এ পর্যন্ত তিনি প্রায় ৭০টির অধিক বিজ্ঞাপনে কাজ করেছিলেন।
  
  ২০১২ সালে আয়োজিত মিস এশিয়া বিকিনি প্রতিযোগিতা জয়লাভ করার পর গেহনা বসিস্থ সকলের নজরে এসেছিলেন, যেখানে তিনি হাজার হাজার প্রতিযোগীদের হারিয়েছিলেন। তিনি উক্ত অনলাইন প্রতিযোগিতায় সর্বাধিক সংখ্যক ভোট পেয়েছিলেন এবং ভারতের প্রতিনিধিত্ব করে বিকিনি মডেল হিসাবে নির্বাচিত হয়েছিলেন।
  
  তথ্যসূত্র
  
  বহিঃসংযোগ 
  
   
   
   
  বিষয়শ্রেণী:২১শ শতাব্দীর ভারতীয় অভিনেত্রী
  বিষয়শ্রেণী:তামিল চলচ্চিত্র অভিনেত্রী
  বিষয়শ্রেণী:১৯৯৩-এ জন্ম
  বিষয়শ্রেণী:মধ্যপ্রদেশের নারী মডেল
  বিষয়শ্রেণী:ভারতীয় চলচ্চিত্র অভিনেত্রী
  বিষয়শ্রেণী:তেলুগু চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:জীবিত ব্যক্তি
  বিষয়শ্রেণী:অবচিত চিত্র সিনট্যাক্স ব্যবহার করা পাতা
title: গেহনা বসিস্থ